Þorbjörg Daphne Hall með erindi á ráðstefnunni Þjóðarspeglinum Þorbjörg Daphne Hall dósent í tónlistarfræðum og fagstjóri fræða við Listaháskólan hélt erindi á ráðstefnunni Þjóðaspegillinn sem fór fram síðastliðna helgi á vegum Félagsvísindasviðs Háskóla Íslands . Þjóðarspegillinn er vettvangur fyrir fræðilega umræðu um það sem efst er á baugi innan félagsvísinda og að þessu sinni voru 250 fræðimenn með erindi . Efnistök Þorbjargar voru byggð á doktorsritgerð hennar þar sem hún ber saman birtingarmynd íslenskrar tónlistar og hugmyndir um gildi hennar við upplifun íslenskra tónlistarmanna á sama málefni . Myndirnar sem hún dró fram hafi togast á og ekki verið samrýmanlegar . „ Á þessum tíma var verið að leita eftir ákveðnu hljóði frá Íslandi . Það var eitthvað ákveðið sem passaði í boxið íslensk tónlist . “ Fréttina má lesa í heild sinni hér . Þorbjörg var einnig einn viðmælanda í þættinum Samfélagið á Rúv . Hún er meðal síðustu viðmælenda en þáttinn er hægt að nálgast í heild sinni hér .